
Grozījumi Ministru kabineta 2024. gada 25. jūnija noteikumos Nr. 413 "Eiropas Savienības kohēzijas politikas programmas 2021.–2027. gadam 4.2. prioritārā virziena "Izglītība, prasmes un mūžizglītība" 4.2.4. specifiskā atbalsta mērķa "Veicināt mūžizglītību, jo īpaši piedāvājot elastīgas prasmju pilnveides un pārkvalifikācijas iespējas visiem, ņemot vērā uzņēmējdarbības un digitālās prasmes, labāk prognozējot pārmaiņas un vajadzību pēc jaunām prasmēm, pamatojoties uz darba tirgus vajadzībām, atvieglojot karjeras maiņu un sekmējot profesionālo mobilitāti" 4.2.4.1. pasākuma "Atbalsts nozaru vajadzībās balstītai pieaugušo izglītībai" pirmās kārtas īstenošanas noteikumi"
Izdoti saskaņā ar Eiropas Savienības fondu 2021.–2027. gada plānošanas perioda vadības likuma 19. panta 6. un 13. punktu
· Izdarīt Ministru kabineta 2024. gada 25. jūnija noteikumos Nr. 413 "Eiropas Savienības kohēzijas politikas programmas 2021.–2027. gadam 4.2. prioritārā virziena "Izglītība, prasmes un mūžizglītība" 4.2.4. specifiskā atbalsta mērķa "Veicināt mūžizglītību, jo īpaši piedāvājot elastīgas prasmju pilnveides un pārkvalifikācijas iespējas visiem, ņemot vērā uzņēmējdarbības un digitālās prasmes, labāk prognozējot pārmaiņas un vajadzību pēc jaunām prasmēm, pamatojoties uz darba tirgus vajadzībām, atvieglojot karjeras maiņu un sekmējot profesionālo mobilitāti" 4.2.4.1. pasākuma "Atbalsts nozaru vajadzībās balstītai pieaugušo izglītībai" pirmās kārtas īstenošanas noteikumi" (Latvijas Vēstnesis, 2024, 125., 141. nr.) šādus grozījumus:
· 1. Izteikt 5. punktu šādā redakcijā:
· "5. Pasākuma pirmās kārtas ietvaros plānotais kopējais attiecināmais finansējums ir 12 192 293 euro, tai skaitā Eiropas sociālā fonda Plus finansējums – 10 363 449 euro  un valsts budžeta līdzfinansējums – 1 828 844 euro."
· 2. Izteikt 8. punktu šādā redakcijā:
· "8. Pasākuma pirmās kārtas īstenošanai pieejamo kopējo finansējumu plāno ne vairāk kā 12 192 293 euro apmērā, tai skaitā Eiropas Sociālā fonda Plus finansējumu – 10 363 449 euro apmērā un valsts budžeta līdzfinansējumu – 1 828 844 euro apmērā. Vienam projekta iesniegumam pasākuma pirmajā kārtā pieejamais minimālais finansējums ir 500 000 euro (tai skaitā Eiropas Sociālā fonda Plus finansējums – 425 000 euro un valsts budžeta līdzfinansējums – 75 000 euro), savukārt maksimālais finansējums ir 939 931 euro (tai skaitā Eiropas Sociālā fonda Plus finansējums – 798 941 euro un valsts budžeta līdzfinansējums – 140 990 euro)."
· 3. Izteikt 14. punktu šādā redakcijā:
· "14. Projekta iesniegumā rādītājus plāno proporcionāli Eiropas Sociālā fonda Plus un valsts budžeta līdzfinansējumam. Ja projekta iesniegums ir iesniegts par maksimāli pieejamo finansējumu 939 931 euro, tad sasniedzamais rādītājs – mācībās iesaistīto darbinieku skaits – ir vismaz 92. Ja projekta iesniegums ir iesniegts par minimāli pieejamo finansējumu 500 000 euro, tad sasniedzamais rādītājs – mācībās iesaistīto darbinieku skaits – ir vismaz 49."
· 4. Izteikt 33.2.1. apakšpunktu šādā redakcijā:
· "33.2.1. informācija par darba devēju, kurā nodarbināts mācībās iesaistītais darbinieks (nosaukums, reģistrācijas numurs, darba devēja pārstāvētā nozare saskaņā ar NACE 2.1. red., komersanta statuss, viedās specializācijas stratēģijā noteiktā joma);".
· 5. Izteikt 33.4. apakšpunktu šādā redakcijā:
· "33.4. veikt pasākuma īstenošanai nepieciešamo preču un pakalpojumu iegādi saskaņā ar normatīvajiem aktiem publisko iepirkumu jomā, īstenojot atklātu, pārredzamu, nediskriminējošu, sociāli atbildīgu, ja attiecināms, un konkurenci neierobežojošu iepirkuma procedūru;".
· 6. Izteikt 33.6. apakšpunktu šādā redakcijā:
· "33.6. Finansējuma saņēmējs informāciju par projekta īstenošanas gaitu savā tīmekļvietnē aktualizē, tiklīdz tā ir pieejama, bet ne retāk kā reizi trijos mēnešos."
· 7. Izteikt 33.12. apakšpunktu šādā redakcijā:
· "33.12. pārbaudīt un novērst interešu konflikta, korupcijas un krāpšanas risku pirms darba devēja pieteikuma izskatīšanas, kā arī visā darba devēja aktivitāšu īstenošanas laikā nodrošināt pārbaužu dokumentēšanu un apliecinājuma parakstīšanu par interešu konflikta neesību, ja nepieciešams, novēršot identificētos riskus vai konstatēto interešu konfliktu. Apliecinājumu finansējuma saņēmējs glabā atbilstoši Eiropas Parlamenta un Padomes Regula (ES, Euratom) 2024/2509 (2024. gada 23. septembris) par finanšu noteikumiem, ko piemēro Savienības vispārējam budžetam (pārstrādāta redakcija)  (turpmāk – Komisijas regula 2024/2509), 132. pantam;".
· 8. Izteikt 33.18. apakšpunktu šādā redakcijā:
· "33.18. elektroniski parakstīt objektivitātes, konfidencialitātes un interešu konflikta neesības apliecinājumu (3. pielikums). Šis pienākums attiecas uz visiem, kas iesaistās lēmuma pieņemšanas procesā par komercdarbības atbalsta piešķiršanu darba devējam. Apliecinājumu paraksta pirms pieteikuma izskatīšanas. Apliecinājumu finansējuma saņēmējs glabā atbilstoši Komisijas regulas 2024/2509 132. pantam;".
· 9. Izteikt 33.19.1. apakšpunktu šādā redakcijā:
· "33.19.1. aprakstu, kā tiks veikti pasākumi interešu konflikta riska kontrolei saskaņā ar Komisijas regulas 2024/2509 61. pantu;".
· 10. Izteikt 41. punktu šādā redakcijā:
· "41. Atbalsts šo noteikumu 21.1.2.1. un 21.1.2.3. apakšpunktā minēto ārpakalpojuma izmaksu segšanai nav uzskatāms par komercdarbības atbalstu, ja finansējuma saņēmējs nodrošina projekta vadību, piemērojot šo noteikumu 26.2. apakšpunktā un 26.3. apakšpunktā minēto nosacījumu. Ja finansējuma saņēmējs nodrošina projekta vadību, šo izmaksu segšana ir uzskatāma par komercdarbības atbalstu finansējuma saņēmējam."
· 11. Izteikt 54. punktu šādā redakcijā:
· "54. Šo noteikumu 53. punktā minētā attiecīgā atbalsta intensitāte tiek aprēķināta no gala labuma guvēja kopējām pieprasītajām apmācību projekta izmaksām."

